Diari Oficial de la Generalitat Valenciana


Sumari del DOGV 8521, del 03-04-2019 (2019/2274)

Notificació de la sentència dictada en el judici verbal número 236/2016.
------------------------------------------------------------------------

### Dades del document

Número de DOGV
:   8521

Data del DOGV
:   03-04-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2274


Organisme emissor
:   Jutjat de Primera Instància i Instrucció Número 1 de Massamagrell

Tipus de document
:   Edicte

Notificació de la sentència dictada en el judici verbal número 236/2016. [2019/2274]  
En el present procediment ordinari seguit a instàncies de Carolina Rius Esteve contra Amed Menaceri, s'ha dictat sentència el tenor literal de la qual és el següent:  
  
«Sentència número 42/2019  
Massamagrell, 5 de març de 2019  
Carola Soria Piquer, jutgessa del Jutjat de Primera Instància i Instrucció número 1 de Massamagrell, havent vist les presents actuacions del judici ordinari número 236/2016, seguides a instàncies de Carolina Rius Esteve, representada pel procurador Enrique Erans Balanzá, contra Ahmed Menaceri, en situació de rebel·lia processal, amb base en els següents  
Antecedents de fet  
Primer. L'esmentada representació de la part actora va presentar demanda ajustada a les prescripcions legals, en la qual prèvia al·legació dels fets i fonaments jurídics que estimava aplicables, suplicava que es dictara sentència per la qual:   
A) Es declarara la resolució del contracte de compravenda privat, de data 3 de desembre de 2015, subscrit entre Carolina Rius Esteve i el demandat, Amed Menaceri, per incompliment d'aquest;   
B) Es condemnara el demandat, Amed Menaceri, a abonar a Carolina Rius Esteve la quantitat entregada, en concepte d'arres per duplicat, això és, 10.000,00 euros, per incompliment del contracte;   
C) Es condemnara, així mateix, Amed Menaceri a satisfer a Carolina Rius Esteve els interessos legals de la referida quantitat des de la interposició de la demanda;  
D) Amb imposició de les costes del procediment a la part demandada.  
Segon. Que, admesa a tràmit la demanda i traslladada a la demandada perquè la contestara, no ho va verificar, per la qual cosa va ser declarada en rebel·lia mitjançant diligència d'ordenació de data 6 de setembre de 2018.  
Tercer. Que convocades les parts a l'audiència prèvia, va comparéixer l'actora, afirmant-se i ratificant-se en la seua demanda i sol·licitant com a prova documental consistent a tindre per reproduïts els documents aportats, sol·licitant que es dictara sentència de conformitat amb el que es disposa en l'article 429.8 de la Llei d'enjudiciament civil.  
  
Quart. Que en la tramitació d'aquestes actuacions s'han observat les prescripcions legals.   
Dispositiva  
Estime la demanda formulada a instàncies de Carolina Rius Esteve, representada pel procurador Enrique Erans Balanzá, contra Ahmed Menaceri, en situació de rebel·lia processal, i en conseqüència:  
A) Declare la resolució del contracte de compravenda privat, de data 3 de desembre de 2015, subscrit entre Carolina Rius Esteve i el demandat, Amed Menaceri, per incompliment d'aquest;  
B) Condemne el demandat, Amed Menaceri, a abonar a Carolina Rius Esteve la quantitat entregada en concepte d'arres (5.000,00 euros) per duplicat, això és, 10.000,00 euros, per incompliment del contracte;  
  
C) Condemne Amed Menaceri a satisfer a Carolina Rius Esteve els interessos legals de la referida quantitat des de la interposició de la demanda;  
D) Condemne la part demandada al pagament de les costes del procediment.  
Contra la present resolució es pot interposar recurs d'apel·lació en el termini de 20 dies des de la seua notificació, que resoldrà, si escau, l'Audiència Provincial de València.  
Aquesta és la meua sentència, jutjant definitivament en primera instància, que pronuncie, mane i signe.»  
  
Publicació. Llegida i publicada va ser l'anterior sentència pel jutge signant d'aquesta, el dia de la seua data i mentre celebrava audiència pública. De la qual cosa, com a lletrat de l'Administració de justícia. En done fe.  
I atés que aquest demandat, Amed Menaceri, es troba en parador ignorat, s'expedeix el present edicte a fi que li servisca de notificació de forma deguda.  
  
Massamagrell, 5 de març de 2019.- La lletrada de l'Administració de justícia: María Sofia Graella Galdón.